XCV.  S. Leo IX facultatem dat Berardo abbati Farfensi advocandi quemcunque episcopum voluerit ad consecrandum Farfense templum.   (Anno 1053.) [Muratori  Script. Rer. Ital.  II, II, 620.]
LEO episcopus, servus servorum Dei, BERARDO abbati Sanctae Mariae de Farfa salutem et apostolicam benedictionem.
Petitiones tuas justas adimplere non denegamus. Itaque tibi auctoritate nostra liceat conquirere episcopum, qui tibi tuam consecret ecclesiam, undecunque volueris. Cave tamen ne sit Simoniacus.